text: Voldsomt sammenstød
  04 december 2011 kl. 12.24
  To biler var ved middagstid i dag involveret i et voldsomt sammenstød i Vejle
  Fire ambulancer blev sendt her til Grønlandsvej, hvor de total-skadede biler blandt andet havde torpederet et busskur. Den ene af bilerne havde desuden mistet sin motor, der røg omkring 60 meter hen ad vejen.
  En 13-årig dreng måtte skæres fri af bilen, men ingen af de involverede personer kom alvorligt til skade.
  